stanford-oval/wikipedia huggingface dataset:
Rakennuksen tietomalli
Tiedon formaatti

Tietomallin ideaalinen muoto olisi integroitu tietomallipalvelin, tietokanta, joka sisältäisi kaiken tietomalliin liittyvän tiedon. Toistaiseksi rakennusten tietomallit sisältävät tietoa monissa eri formaateissa: eri suunnitteluohjelmien malleja omissa formaateissaan, word- ja excel-dokumenttejä, projektisuunnitelmatiedostoja, useita eri ohjelmilla tehtyjä simulaatiota jne. Jotta tietomallin käyttäjien eri ohjelmistot ymmärtävät mallin tietoja, on yleinen tietoformaatti välttämätön. Tietomallinnuksessa yleiseksi formaatiksi on noussut IFC. Se perustuu standardiin ISO/PAS 16739 ja sisältää tietoja mm. rakennusosien geometriasta sekä niiden ominaisuuksista. IFC-määritykset eivät ole kaiken kattavia, eikä formaatti tule sisältämään kaikkea tietomallin tai rakennuksen tietoa.
Yleistyminen ja työkalut

Tietomallinnuksen mahdollistavia, IFC-yhteensopivia ohjelmistoja on tarjolla kaikille rakennussuunnittelun osa-alueille, ja kaikilla niillä myös tehdään tietomallinnusta jo yleisesti. Kaksiulotteinen piirustuksiin perustuva suunnittelu on kuitenkin maailmalla yhä yleistä, vaikka esimerkiksi suuret rakennushankkeet toteutetaan jo lähes poikkeuksetta ainakin osin tietomallinnuksen periaatteita noudattaen.
Yleistyminen ja työkalut > Oliopohjainen suunnitteluohjelmisto

Tuotemallia käyttävät ohjelmat ovat oliopohjaisia. Oliot ovat ennalta määriteltyjä tietopaketteja, joita käsitellään yhtenä kokonaisuutena. Oliot vertautuvat käytettyihin rakennusosiin, esimerkiksi pilari, ovi, ikkuna tai seinä. Olioille on määritelty tietoa määrätyssä formaatissa, jonka useat ohjelmistot ymmärtävät. Olioon voidaan myös määrittää käyttäytymistä joissakin erityisissä tilanteissa. Olion sisältämät tiedot sisältävät useita eri näkökulmia: muun muassa visualisointi, mitat, materiaaliominaisuudet, lämpötekniset ominaisuudet jne. Tuotetieto sisältyy tällöin olioon ja sitä kautta itse mallitiedostoon. Esimerkiksi laskentaohjelma saa tuotemallista suoraan rakennusosan mitat, materiaalin ja muut tarvittavat ominaisuudet, joiden avulla se voi laskea voimasuureet rakennusrunkoon. Samaten esimerkiksi teräsrungon palkin suunnittelutiedot voidaan saada mallista tiedostona ja syöttää suoraan tuotteen valmistuksesta huolehtivalle koneelle.
Piirrettyjen objektien vahvuus on yleensä niiden helppo toteuttaminen, koska ne voidaan toteuttaa ohjelmistojen normaaleilla piirto-ominaisuudella. Tyypillisesti niihin on vaiketa lisätä pitkälle menevää älykkyyttä ja niiden tiedostokoko tekee ne vaikeasti hallittavaksi. Piirettyillä objekteilla on käytännössä mahdotonta suunnitella suuria tietomallikokonaisuuksia.
Ohjelmoimalla toteutetut objektit ovat tiedostokooltaan pienempiä ja niiden hallitseminen suurissa malleissa on huomattavasti kätevämpää kuin piirettyjen objektien. Ohjelmointi mahdollistaa niihin myös huomattavasti monimutkaisempien ja suunnittelun kannalta älykkäämpien ominaisuuksien lisäämisen. Ohjelmoinnilla tapahtuva objektien kuvaaminen vaatii ohjelmoinnin perussääntöjen ymmärtämistä.
Vaiheistus

Rakennuksen tietomalli syntyy vaiheittain, iteratiivisissa suunnittelusykleissä tarkentuen. Malli aloitetaan karkeasta tietosisällöstä, vaatimuksista kohti toteutettavaa rakennusmallia. Oleellinen tieto siirtyy aina seuraavalle portaalle, ja jokainen vaihe tallennetaan lisäksi versiotietona.
Arkkitehti toteuttaa asiakasvaatimukset tarveselvitysvaiheessa ja vastaa pääsuunnittelijana mallinnuksen etenemisestä. Sisältää asiakasvaatimusten lisäksi oleelliset viranomaisvaatimukset. Myöhemmissä vaiheissa tietoja tulee aina verrata vaatimusmalliin.
Inventointimalli:
Olemassa olevan rakennuksesta laadittu tietomalli. Inventointimalli laaditaan yleensä rakennuksen mittauksen, esimerkiksi laserkeilauksen, pohjalta. Inventointimalliin syötetään tarvittava tietosisältö.
Tilaryhmämalli:
Arkkitehdin tarveselvitysvaiheessa vaatimusmallin pohjalta luoma alustava tilaryhmittelymalli.
Suunnittelumallit: suunnittelijoiden suunnitelmaratkaisut (ARK, RAK, LVI, S, TEK):
Tilaryhmämalli: malli johon on määritelty tilaryhmien muoto, koko (pinta-ala ja tilavuus) ja sijainnit. Tilaryhmämallia käytetään rakennuksen massan sekä tilaryhmittelyn tutkimiseen ja sen avulla voidaan esim. verrata eri vaihtoehtoja tutkimalla mm. toimintojen sijainteja ja kulkuetäisyyksiä.
Tilamalli: malli, johon on määritelty yksittäiset rakennuksen tilat. Tilamallin avulla voidaan mm. analysoida rakennuksen elinkaarikustannuksia ja ympäristövaikutuksia.
Alustava rakennusosamalli: malli, jossa on alustavasti määritelty tiloja rajaavat rakennusosat ilman niiden tarkempaa tuoterakennetta. Rakennesuunnittelijan luoma malli, mahdollisesti arkkitehdin alustavan suunnitelman pohjalta. Luonnossuunnitteluvaihe.
Rakennusosamalli: malli, jossa on määritelty rakennusosat yleisesti, ilman lopullisia tuotemäärityksiä. Toteutussuunnitteluvaihe.
Rakennemalli': rakennesuunnittelija luo arkkitehdin mallin pohjalta oman mallinsa, johon sisältyvät stattinen malli, kuormitukset ja oleelliset rakenteelliset vaatimukset. Toteutussuunnitteluvaihe.
Tuoteosamalli: täydennetty rakennusosamalli, jossa rakennusosia vastaavat valitut rakennustuotteet. Toteutussuunnitteluvaihe.
Yhdistelmämalli: eri suunnittelualojen mallien yhdistetty malli.
Toteutusmalli: tuotantosuunnitteluun käytettävä rakentamisen toteutuksen malli; tehtävät, ajoitus, resurssit jne.
Toteutumamalli: rakennuksen lopullinen, toteutunut tuotetieto. Päivitetään rakennustyön aikana; tarkoitus on saada ajantasainen tieto rakennuksen ylläpitoon.
Ylläpitomalli: käytön ja ylläpidon aikaiset tehtävät, muutokset, peruskorjaus jne.
Käytännössä tietomallien toteutus on toistaiseksi liittynyt varsin tiiviisti suunnitteluvaiheessa syntyvään tietoon ja sen käyttöön. Vaikka yleisiä tehtävä- ja prosessikuvauksia on tehty, ovat rakennushankkeen eri toimijoiden rajapinnat ja toimintatavat vielä vakiintumattomia. Tietomallin käyttöön ja päivitykseen rakennuksen käytön aikana ei ole vielä yleistä toimintamallia lainkaan.
Tietomallinnus Suomessa

Vuosina 2002–2006 rakentamisprosessin eri toimijoiden laaja yhteistyöprojekti ProIT kokosi tuotemallitiedon perusteita ja määritti tuotemallirakenteita eri osapuolille. Tuloksena julkaistiin sanasto, tuotemallinnuksen prosessimalleja, rakennetyyppejä, tiedonsiirron käyttötapauksia ja tuotemallisuunnitteluohjeita eri suunnittelualoille.
Tietomallinnus on kehittynyt viime vuosina voimakkaasti ja sitä hyödynnetään kaikissa kiinteistön elinkaaren vaiheissa. Rakentamislaki tulee voimaan 1.1.2025. Siinä edellytettään koneluettavassa muodossa tiedot rakentamisessa käytetyistä materiaaleista ja tuotteista. Tätä tarkennetaan asetuksilla, jotka ovat osin valmistelussa. Rakennuksen mallien tulee olla arkistointikelpoisia arkistointilain mukaan, jolloin kysymykseen tulee tällä hetkellä vain IFC pohjainen tietomalli.
Jotta koneluettavuus onnistuu ja tieto voidaan välittää oikein ohjelmistosta toiseen tarvitaan standardin mukaista tiedonsiirtoa. IFC on rakennusalan ISO 16739 standardi oliopohjaisen tiedon siirtoon tietokonejärjestelmästä toiseen.  Standardinmukaisella toiminalla voidaan varmistaa tietojen oikea siirtyminen ohjelmistosta toiseen koneluettavassa muodossa. ISO 19650 standardissa esitetään suositukset informaation hallinnan viitekehykselle sisältäen informaation vaihdon, tallentamisen, versioinnin ja organisoinnin kaikille toimijoille. Standardissa esitetään tietojen vaihto rakennetun omaisuuskohteen koko elinkaaren ajan, mukaan lukien tarveselvitys, esisuunnittelu, rakennussuunnittelu, kiinteistökehitys, dokumentointi ja rakentaminen, käyttö, kunnossapito, perusparannus, korjaukset ja käytöstä poistaminen. Näin tietoja voidaan hyödyntää käytännössä eri toimijoiden toimesta aina suunnittelusta käyttövaiheeseen ja käytöstä poistamiseen asti. Standardissa määritellään miten tietomallipohjainen tietojenvaihto ja -hallinta organisoidaan.
Aiheesta muualla

Wikimedia Commonsissa on kuvia tai muita tiedostoja aiheesta .
ProIT-projekti
buildingSMART Finland
Senaatti-kiinteistöt: Suunnittelun ohjeisto[vanhentunut linkki]
Tietomallin käyttö maisema-arkkitehtuurissa: Viipurin Sorvalin hautausmaa (Arkistoitu – Internet Archive)
Tietomalliblogi talotekniikkaväritteisesti
Roger Milla

| 0 | 1 | 2 |
| --- | --- | --- |

Henkilötiedot
Syntymäaika: 20. toukokuuta 1952 (ikä 72)
Syntymäpaikka: Yaoundé, Kamerun
Pelipaikka: Hyökkääjä
Seurat
| Vuodet | Seura | O (M) |
| 1965–1970 1971–1974 1974–1977 1977–1979 1979–1980 1980–1984 1984–1986 1986–1989 1989–1990 1990–1994 1994–1996 |  Eclair de Douala  Léopard de Douala  Tonnerre Yaoundé  Valenciennes  AS Monaco  Bastia  Saint-Étienne  Montpellier  JS Saint-Pierroise  Tonnerre Yaoundé  Pelita Jaya |  |
Maajoukkue
| 1978–1994 | Kamerun | 102 (28) |
Albert Roger Miller eli Roger Milla (s. 20. toukokuuta 1952 Yaoundé) on kamerunilainen entinen jalkapalloilija. Hän oli ensimmäisiä kansainväliseen kuuluisuuteen nousseita afrikkalaisia jalkapalloilijoita.
FIFA valitsi Millan Afrikan vuosisadan pelaajaksi ja hän on Pelén valitsemalla 125 parhaan elossa olevan pelaajan FIFA 100 -listalla.
Ura

Milla aloitti uransa 13-vuotiaana Doualan joukkueessa. Vuonna 1976 hän voitti liigamestaruuden Tonnerre Yaoundéssa. Vuonna 1977 hän siirtyi Ranskaan Valenciennesin joukkueeseen, mutta ei päässyt seurassa vietetyn kahden vuoden aikana edustusjoukkueeseen. Vuonna 1979 hän siirtyi AS Monacoon, mutta istui sielläkin pääosan ajasta penkillä ja kärsi loukkaantumisista. Vuonna 1980 hän voitti joukkueessa Ranskan cupin. Hän oli myös Bastian riveissä, mutta ei sielläkään onnistunut tekemään läpimurtoa, vaikka voittikin toisen kerran peräkkäin Ranskan Cup -mestaruuden. Vuonna 1984 hän siirtyi kakkosdivisioonan Saint-Étienneen, missä pelit sujuivat paremmin. Vuonna 1986 hän siirtyi Montpellier’hen ja sen jälkeen vielä Réunionille, missä voitti paikallisen mestaruuden JS Saint-Pierroisen riveissä. Ranskasta Milla palasi 1990 takaisin Kameruniin Tonnerre Yaoundéen. Hän päätti pelaajauransa pelaamalla Indonesian liigassa 1994–1996.
Ura > Maajoukkueura

Kamerunin maajoukkuetta Milla edusti kolmissa maailmanmestaruuskilpailuissa, joista ensimmäinen oli 1982. Se oli myös Kamerunin ensiesiintyminen MM-kisoissa. Milla pelasi kaikissa otteluissa, mutta Kamerun jäi turnauksessa alkulohkoon. Hän edusti maataan myös Los Angelesin olympialaisissa 1984 ja useissa Afrikan-mestaruuskilpailuissa, joissa hän oli mukana voittamassa mestaruutta  vuosina 1984 ja 1988.  Milla lopetti maajoukkueuransa ennen 1990 MM-turnausta, mutta perui lopulta päätöksensä Kamerunin presidentin pyynnöstä. Turnauksessa Kamerun eteni puolivälieriin saakka ja Milla teki neljä maalia sekä valittiin kisojen tähdistöön. Milla edusti Kamerunia vielä vuoden 1994 jalkapallon MM-kilpailuissa 42-vuotiaana ja teki maalin ottelussa Venäjää vastaan. Näin hänestä tuli MM-kisahistorian vanhin pelaaja ja vanhin maalintekijä. Milla on valittu Afrikan parhaaksi jalkapalloilijaksi vuosina 1976 ja 1990. Hän juhli maalejaan aina näyttävästi ja oli muutenkin yleisöä viihdyttävä pelaaja.
Aiheesta muualla

Roger Milla worldfootball.net-sivustolla
Millan tilastot FIFA:n turnauksissa (Arkistoitu – Internet Archive)
Kamerunin joukkue – Jalkapallon MM-kilpailut 1990
1 Bell |
2 Kana-Biyik |
3 Onana |
4 Massing |
5 Ebwellé |
6 Kundé |
7 Omam‑Biyik |
8 M’Bouh |
9 Milla |
10 Mfédé |
11 Ekéké |
12 Yombi |
13 Pagal |
14 Tataw |
15 Libiih |
16 N’Kono |
17 Ndip |
18 Djonkep |
19 Feutmba |
20 Makanaky |
21 Maboang |
22 Songo’o |
Valmentaja Nepomnjaštši
Kamerunin joukkue – Jalkapallon MM-kilpailut 1994
1 Bell |
2 Kana-Biyik |
3 Song |
4 Ekeme |
5 Ndip |
6 Libiih |
7 Omam-Biyik |
8 M’Bouh |
9 Milla |
10 Mfédé |
11 Maboang |
12 Loga |
13 Kalla |
14 Tataw |
15 Agbo |
16 Tchami |
17 Foé |
18 Fiala |
19 Embé |
20 Mouyémé |
21 N’Kono |
22 Songo’o |
Valmentaja Michel
Reginald VelJohnson

| Reginald VelJohnson |
| --- | --- |
 VelJohnson vuonna 2021.
Henkilötiedot
Syntynyt: 16. elokuuta 1952 (ikä 72) Queens, New York, Yhdysvallat
Kansalaisuus:  Yhdysvallat
Ammatti:  näyttelijä
Aiheesta muualla
IMDb
Elonet
Reginald VelJohnson (s. 16. elokuuta 1952 Queens, New York, Yhdysvallat) on yhdysvaltalainen näyttelijä, joka on näytellyt esimerkiksi toimintaelokuvassa Die Hard – vain kuolleen ruumiini yli (1988) ja komediasarjassa Family Matters (1989–1998).
Filmografia > Elokuvat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 1984 | Haamujengi | Ghostbusters | Vanginvartija |
| 1986 | Krokotiilimies | Crocodile Dundee | Gus |
| 1988 | Die Hard – vain kuolleen ruumiini yli | Die Hard | Ylikonstaapeli Al Powell |
| 1989 | Turner ja täystuho | Turner & Hooch | David Sutton |
| 1990 | Die Hard 2 – vain kuolleen ruumiini yli | Die Hard 2 | Ylikonstaapeli Al Powell |
| 1992 | Vallan ehdoilla | Grass Roots | Mickey Henderson |
| 1996 | Tappavaa menoa | Deadly Pursuits | Ed Conroy |
| 2010 | You Again | You Again | Mason Dunlevy |
Filmografia > Televisiosarjat

| Vuodet | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 1989–1998 | Family Matters | Family Matters | Carl Winslow |
| 2011–2015 | Sydänmailla | Hart of Dixie | Dash DeWitt |
Aiheesta muualla

Reginald VelJohnson Internet Movie Databasessa. (englanniksi)
Reginald VelJohnson Elonetissä.
Gob

| Gob |
| --- | --- |

Tiedot
Toiminnassa:  1994–
Tyylilaji:  punk, rock, pop-punk
Kotipaikka:  Vancouver, Kanada
Laulukieli:  englanti
Jäsenet:  Theo Goutzinakis   Tom Thacker   Gabe Mantle   Steven Fairweather  
Levy-yhtiö:  Sony BMG Music Entertainment   Arista Records  
Infobox OKNimi-testi OK: 
Gob on kanadalainen Vancouverista kotoisin oleva punkrockyhtye, joka on perustettu vuonna 1994. Yhtye on menestynyt Pohjois-Amerikassa, pääosin kotimaassaan Kanadassa, mutta Euroopassa sitä ei juuri tunneta. Gobin läpimurtokappale Yhdysvalloissa oli vuonna 2000 ilmestynyt ”I Hear You Calling”, josta on tehty kolme erilaista versiota. Yhtyeen musiikkia on kuultu Suomessa laajalti videopelien kautta. Gobin perustajajäsenet Tom Thacker ja Theo Goutzinakis perustivat yhtyeen nimellä Tommy’s Bisquit jo 15-vuotiaina.
Historia > Alkuvuodet (1994–1997)

Gobin perustajajäsenet Tom Thacker (laulu, kitara) ja Theo Goutzinakis (kitara, laulu) tapasivat lukiossa Langleyssä, Kanadassa. He ystävystyivät, ja päättivät perustaa yhtyeen. Kun yhtyeeseen liittyivät rumpali Patrick Paszana ja basisti Kelly Macauley, he päättivät julkaista ensimmäisen, yhtyeen nimen mukaan julkaistun EP:n vuonna 1994.
Joidenkin erimielisyyksien takia Macauley erotettiin yhtyeestä, ja tilalle tuli Jamie Fawkes, ja vuonna 1995 Gob julkaisi toisen levynsä, Too Late... No Friendsin. Albumi oli merkittävä edistysaskel yhtyeelle. Pian ennen heidän ensimmäisen levyn julkaisua Gob julkaisi toisen rajallisen painoksen, Green Beans and Almondsin, sisältäen neljä kappaletta.
Ennen väitetysti luovutettua yhtyeen keski-kiertuettaselvennä Gob alkoi soittaa kolmeosaisena yhtyeenä, kun Fawkes kysyi, saisiko hän erota yhtyeestä. Hänet väliaikaisesti korvattiin Happy Kreterillä, yhtyeen kaverilla, kunnes pysyvä korvaaja löytyi Craig Woodista. Vuonna 1997 7-tuumainen Gob/McRackins-jakojulkaisu painettiin, Ass Seen on TV.
Historia > How Far Shallow Takes You -aikakausi (1998–1999)

Kun Gob alkoi työstää toista albumiaan, Pat tuli isäksi ja päätti erota yhtyeestä. Gabe Mantle (entinen jäsen vancouverilaisesta hardcore-yhtyeestä Brand New Unit) tuli soittamaan rumpuja, ja Gob levytti How Far Shallow Takes Youn. Albumilla oli pimeämpi tunnelma ja raskaammat soinnut kuin edellisillä yhtyeen tuotoksilla. Levy myi hyvin Kanadassa ja yhtye sai vahvan, lojaalin fanikunnan. Singlet albumilta olivat "Beauville" ja "What To Do".
Gob teki cover-version The Rolling Stonesin ”Paint It Blackista”, joka on elokuvan Stir of Echoes soundtrackilla, ja sen voi kuulla myös vuonna 2004 tehdyssä TV-sarjassa Salem's Lot.
Historia > World According To Gob -aikakausi (2000–2001)

Yhtye julkaisi levyn The World According to Gob vuonna 2001. Tämä albumi on Gobin tähän asti menestyksekkäin julkaisu. Levy antoi hienoisen lähdön heidän varhaisesta punk rock -musiikistaan ja näytti kasvua heidän laulunkirjoituksessaan ja musiikkiurassaan. Singlet, jotka julkaistiin kyseiseltä albumilta, olivat "For The Moment", "I Hear You Calling" ja "No Regrets".
Historia > Foot In Mouth Disease -aikakausi (2002–2004)

Vuonna 2002 Gob teki levytyssopimuksen levy-yhtiö Arista Recordsin kanssa, ja levytti F.U. EP:n. "Ming Tran" julkistettiin singleksi EP:lle. Julkaisussa oli uudelleennauhoitettu versio Gobin klassikkokappale "Soda"sta. EP julkaistiin Gobin tulevan levyn Foot in Mouth Diseasen mainostukseksi.
Vuonna 2004 Wood erosi yhtyeestä soittaakseen kitaraa kanadalaiselle laulajalle, Avril Lavignelle. Gob on tämän jälkeen värvännyt basistin, joka tunnetaan fanien keskuudessa Peter Panina tai yleisemmin Tysonina. Samana vuonna yhtyeen jäsenet (Theo, Tom ja Gabe) esiintyivät elokuvassa Going the Distance, jonka soundtrackille yhtye levytti kappaleen Break. Samaisena vuonna myös levytyssopimus Arista Recordsin kanssa raukesi, koska yhtye ei saanut rikottua miljoonan myydyn levyn rajapyykkiä levyllä Foot in Mouth Disease.
Historia > "Comeback" ja Muertos Vivos -aikakausi (2005–2009)

Kolmen vuoden levytystauon jälkeen pitkään odotettu uusi levy Muertos Vivos julkaistiin syksyllä 2007, ja yhtye solmi levytyssopimuksen Aquarius Recordsin kanssa.
Noin vuosi levyn julkaisemisen jälkeen basisti Tyson Maiko erosi yhtyeestä vedoten toiseen yhtyeprojektiinsa nimeltä Leeroy Stagger, ja hänet korvattiin indie-yhtye Sleepwalkersin keulahahmo Steven Fairweatherilla syksyllä 2008. Gob on mainostanut uutta Banshee Song -musiikkivideotaan muun muassa internetissä pyörivällä kolmiosaisella teaser-sarjalla, jonka jälkeen video julkaistiin Kanadan Much Music -musiikkikanavalla tammikuussa 2009.
Historia > Uuden tulevan levyn aikakausi (2009–)

Yhtyeen kitaristi-taustalaulaja Theo Goutzinakis on ilmoittanut AMP Magazinen keväällä julkaisemassa haastattelussa, että he ovat aloittaneet uuden levyn tekemisen. Julkaisuajankohtaa ei vielä tiedetä.
Jäsenet > Nykyiset jäsenet

Tom Thacker - laulu, taustalaulu, kitara (1993–)
Theo Goutzinakis - laulu, taustalaulu, rytmikitara (1993–)
Gabe Mantle - rummut, taustalaulu (1998–)
Steven Fairweather - basso, taustalaulu (2008–)
Jäsenet > Entiset jäsenet

Kelly Macauley - basso, taustalaulu (1993-1995)
Jamie Fawkes - basso, taustalaulu (1995-1996)
Happy Kreter - basso, taustalaulu (1996-1998)
Patrick "Wolfman Pat" Paszana - rummut, taustalaulut(1993-1998)
Craig Wood - basso, taustalaulu (1998-2004)
Tyson "Peter Pan" Maiko - basso, taustalaulu (2007-2008)
Diskografia > Studioalbumit

Too Late... No Friends (1995)
How Far Shallow Takes You (1998)
The World According to Gob (2001)
Foot in Mouth Disease (2003)
Muertos Vivos (2007)
Apt. 13 (2014)
Diskografia > EP:t

Gob (1994)
Dildozer (1995)
Green Beans And Almonds (1996)
Ass Seen On TV (1997)
Has Fil Flipped? (Gob vs. Mcrackins) (1997)
F.U. EP (2002)
Filmografia

Going the Distance (2004)
Sharp as Marbles (Tom ja Theo) (2007)
Risto Karhula

Risto Karhula (s. 24. marraskuuta 1959 Suomenniemi) on suomalainen lavastaja ja käsikirjoittaja. Hän on voittanut kahdesti Jussi-palkinnon parhaasta lavastuksesta. Vuodesta 2015 lähtien Karhula on toiminut kuunnelmasarja Tohtori Raimon toisena käsikirjoittajana. Hän on työskenlyt freelancer-lavastajana elokuvassa ja televisiossa sekä teatterissa vuodesta 1983.
Palkinnot

Jussi-palkinto 1992 parhaasta lavastuksesta elokuvassa Iskelmäprinssi.
Jussi-palkinto 1998 parhaasta lavastuksesta elokuvissa Sagojogan ministeri ja Lunastus.
Filmografia

| --- | --- |
 Jos minä olisin aikuinen, 1981 lyhyt fiktio TaiK  Enkelipeli (1986) lyhyt fiktio TaiK  Ariel (1988)  Likaiset kädet (1989)  Yötyö (1989) lyhyt fiktio  Anni tahtoo äidin (1989)  Paperitähti (1989)  Lumisade (1990)  Tulitikkutehtaan tyttö (1990)  Amor ampuu ohi (1990)  Amazon (1990), lavastaja  Viimeinen pisara (1991) lyhyt fiktio  Iskelmäprinssi (1991)  Kuutamosonaatti 2: Kadunlakaisijat (1991)  Veturimiehet heiluttaa (1992)  Palo hallussa by Frank Pappa (1993)  Avuton Anna (1994)  Kissan kuolema (1994)  Avaruuden musta kivi (1995)  Muusikon valinta (1995)  Lääkäriasema Neljä (1997) :  Sagojogan ministeri (1997)  Lunastus (1997)  Isänmaan toivot (1998)  Häjyt (1999)  Hylätyt talot, autiot pihat (2000)  Lomalla (2000)  Itse valtiaat (2001)  Kahlekuningas (2002)  Pahat pojat (2003)  Etulinjan edessä (2004)  Kukkia ja sidontaa (2004)  Tuomas & Juuso Experience (2005)  Suden arvoitus (2006)  Mogadishu Avenue (2006) televisiosarja  Tali-Ihantala 1944 (2007)  Ilona Rauhala (2007) televisiosarja, keskusteluohjelma  Uutishuone (2009) televisiosarja  Kymenlaakson laulu (2008), televisiosarja  Itse valtiaat (2005) animaatiosarja, käsikirjoittaja  Käenpesä (2006) televisiosarja, käsikirjoittaja  Tohtori Raimo (2014–) kuunnelmasarja, käsikirjoittaja
Aiheesta muualla

Risto Karhula Internet Movie Databasessa. (englanniksi)
Heavy Metal Perse

| Heavy Metal Perse |
| --- | --- |
 Heavy Metal Perse Jalometalli-festivaaleilla 2008.
Tiedot
Toiminnassa:  2000–
Tyylilaji:  heavy metal, power metal
Kotipaikka:  Kajaani
Laulukieli:  suomi
Jäsenet:  Matias Palm, laulu, kitara   Juha Leikkainen, kitara   Harri Leinonen, basso, taustalaulu   Heikki Romppainen, rummut  
Levy-yhtiö:  Dethrone Music, 2007–   Imperiumi Records, 2004  
Aiheesta muualla
Kotisivut
Infobox OKNimi-testi OK: 
Heavy Metal Perse (HMP) on toukokuussa 2000 perustettu suomalainen ja suomeksi laulava power metal -yhtye Kajaanista. Yhtyeen musiikki on sankari- ja sota-aiheista. Heavy Metal Perseen kappale ”Urho” on julkaistu Radio Cityn Rautakanki 2 -kokoelmalevyllä. Yhtye sai debyyttialbuminsa Eripuran valmiiksi kesällä 2007 ja se julkaistiin 16. tammikuuta 2008 Dethrone Musicin kautta. Vuoden 2008 aikana Heavy Metal Perse esiintyi ympäri Suomea muun muassa Blaze Bayleyn ja Skycladin kanssa ja vieraili festivaaleista Nummirockissa sekä Jalometallissa.
Kokoonpano

Matias Palm – laulu, kitara (2000–)
Juha Leikkainen – kitara (2000–)
Harri Leinonen – basso (2001–)
Heikki Romppainen – rummut (2000–)
Diskografia > Albumit

Eripura (16. tammikuuta 2008)
Aikakirjat (16. marraskuuta 2012)
Jumalia paossa (7. lokakuuta 2022)
Diskografia > Mini-albumit

Tervemenoa Tuonelaan! (2005)
Diskografia > Singlet

Legenda taikamiekasta / Kuninkaidenlaakso (2004) – Split Guardians of Mankindin kanssa
Hornan koje (2010) - 7″ single
Velhojen vesuri (2022)
Diskografia > Demot

Legenda Taikamiekasta (2001)
...Ja ylitse vihaisen meren (2002)
Aiheesta muualla

Kuvia tai muita tiedostoja aiheesta Heavy Metal Perse Wikimedia Commonsissa
Heavy Metal Perseen kotisivut
Heavy Metal Perse Myspacessa (englanniksi)
Romain de Tirtoff

Romain de Tirtoff (23. marraskuuta 1892 Pietari – 21. huhtikuuta 1990 Pariisi) eli Erté oli venäläissyntyinen kuvataiteilija, joka tunnettiin erityisesti muotikuvistaan. Hän suunnitteli lukuisia erilaisia asuja naisille, mutta myös lavasteita. Muutettuaan Venäjältä Ranskaan Erté solmi vuonna 1915 ensimmäisen tärkeän työsopimuksensa Harper’s Bazaar -lehdelle. Tämän sopimuksen jälkeen hänestä tuli yksi merkittävimmistä art deco -tyylisuunnan taiteilijoista.
Aiheesta muualla

Ertéstä venäjäksi
Erte.com